Лазерлы in situ кератомилез

Лазерлы in situ кератомилез (LASIK) — соңгы вакытта иң киң таралган рефракцион процедура. ФРК белән  чагыштырганда күбрәк мөмкинлекләргә ия һәм 4 дптрга кадәр гиперметропияне, 5  дптрга кадәр астигматизмны һәм мөгезкатлауның калынлыгына карап 12 дптрга  кадәр миопияне төзәтә ала. Мөгезкатлау эктазияләреннән саклану өчен калган  строманың калынлыгы корама ясалгач һәм тукымалар абляциясеннән соң ким  дигәндә 250 мм булырга тиеш.

Шулай итеп, алынган тукыма күләме  һәм катнашу нәтиҗәсе мөгезкатлауның башлангыч калынлыгы белән чикләнә  (пахиметрия мәгълүматлары буенча). Корама калынлыгын үзгәртеп була, ләкин бик  юка корамаларны ясау кыен һәм алар бөртекләнүгә ешрак дучар була.

1.      Техника

а)  КЭБ  65 мм тк. бг. кадәр арттыру өчен күз алмасына беркеткеч-боҗра куела. Бу  челтәркатлауның үзәк артериясенең вакытлыча томалануына һәм күрү начарлануына  китерә ала;

б)  боҗраны  мөгезкатлауга тигезләп куялар, аңа микрокератомлы үткәргеч урнаштыралар;

в)  микрокератом  мөгезкатлау өслегендә үзе күчә һәм бик юка корама ясый (рәс. 10.7в);

г)  беркеткеч-боҗраны  алалар һәм эксимер лазер белән эшкәртәләр (ФРК"да кебек);

д)  кораманы  урынына куялар һәм 30 секунд тимичә торалар.
LASEK белән чагыштырганда операциянең  өстенлекләренә минималь субъектив уңайсызлык, тиз күрү реабилитациясе һәм  рефракциянең тотрыклануы, мөгезкатлау томанлануының минималь  куркынычлыгы  керә.

2.      Өзлегүләр

а) интраоперацион: «тишекле» тишекләр, юка корама ясалуы,  кораманы тулаем кисү, тулы булмаган яки тигезсез корама һәм сирәк мөгезкатлау  тишелүе;

б)   операциядән  соң:

-      "коры"  күз - бик еш дәвалануны таләп итүче өзлегү;

-      җыерчыклану (рәс.  10.8а), кораманың кыеклануы яки күчүе;

-      төнге томанлануга  китерә алган субэпителиаль томанлану (ялтыравыклы йогынты) (рәс. 10.8б);

-      корама астына  эпителий үсүенә китергән эпителиаль кимчелекләр (рәс. 10.8в);

-      таралган ламелляр  кератит ("Сахара комлары") LASIK'тан 1-7 көннән соң үсеш ала һәм  корама аслыгы аралыгында грануляр инфильтратлар белән сыйфатлана (рәс.  10.8г). Дәвалау антибиотикларны һәм стероидларны интенсив кулланудан тора ;

-      бактериаль  кератит бик сирәк була (рәс. 10.8д).

 Искәрмәләр 

 Чыганаклар 


Төркем:Медицина
Төркем:Офтальмология